POTVARKIS

DĖL ŠILALĖS RAJONO SAVIVALDYBĖS MERO 2021 M. LIEPOS 12 D. POTVARKIO NR. T3-57 „DĖL ŠILALĖS RAJONO SAVIVALDYBĖS VIETOS GYVENTOJŲ APKLAUSOS „DĖL BIJOTŲ, TRAKSĖDŽIO, DIDKIEMIO, TENENIŲ, BILIONIŲ IR ŽADEIKIŲ SENIŪNIJŲ PANAIKINIMO“ PASKELBIMO“ PAKEITIMO

2021 m. liepos d. Nr. T3-

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 20 straipsnio 4 dalimi,

p a k e i č i u Šilalės rajono savivaldybės mero 2021 m. liepos 12 d. potvarkį Nr. T3-57 „Dėl Šilalės rajono savivaldybės vietos gyventojų apklausos „Dėl Bijotų, Traksėdžio, Didkiemio, Tenenių, Bilionių ir Žadeikių seniūnijų panaikinimo“ paskelbimo“ ir jį išdėstau nauja redakcija:

„POTVARKIS

DĖL ŠILALĖS RAJONO SAVIVALDYBĖS VIETOS GYVENTOJŲ APKLAUSOS „DĖL BIJOTŲ, TRAKSĖDŽIO, DIDKIEMIO, TENENIŲ, BILIONIŲ, PALENTINIO IR ŽADEIKIŲ SENIŪNIJŲ PANAIKINIMO“ PASKELBIMO

Vadovaudamasis Lietuvos Respublikos vietos savivaldos įstatymo 20 straipsnio 2 dalies 22 punktu ir 4 dalimi, 42 straipsnio 1 dalies 1 punktu, 45 straipsniu, Šilalės rajono savivaldybės vietos gyventojų apklausos organizavimo tvarkos aprašo, patvirtinto Šilalės rajono savivaldybės tarybos 2021 m. balandžio 29 d. sprendimu Nr. T1-105 „Dėl Šilalės rajono savivaldybės vietos gyventojų apklausos organizavimo tvarkos aprašo patvirtinimo“, 26–28 punktais, 31.1 papunkčiu, atsižvelgdamas į vienuolikos Šilalės rajono savivaldybės tarybos narių 2021 m. gegužės 14 d. raštą:

1. S k e l b i u Šilalės rajono savivaldybės vietos gyventojų apklausą „Dėl Bijotų, Traksėdžio, Didkiemio, Tenenių, Bilionių, Palentinio ir Žadeikių seniūnijų panaikinimo“ (toliau – Apklausa).
2. T v i r t i n u Apklausos vykdymo klausimus (pridedama).
3. N u s t a t a u:
   1. Apklausos teritoriją, vieta ir laiką (pridedama).
   2. gyventojai savo nuomonę gali pareikšti tik toje seniūnijoje, kurioje yra deklaruota jų gyvenamoji vieta.
   3. Apklausos būdas – tiesioginis gyventojų nuomonės įrašymas Apklausos dalyvių sąrašo lapuose.
4. S u d a r a u Apklausos vykdymo komisiją (toliau – komisija):
   1. Tadas Sadauskis, Šilalės rajono savivaldybės tarybos sekretorius, komisijos pirmininkas;
   2. Jolanta Raudonienė, Šilalės rajono savivaldybės administracijos Teisės, personalo ir civilinės metrikacijos skyriaus vyriausioji specialistė, komisijos pirmininko pavaduotoja;
   3. Silva Paulikienė, Šilalės rajono savivaldybės administracijos Tarpinstitucinio bendradarbiavimo koordinatorė, komisijos sekretorė;
   4. Asta Gestautienė, Šilalės rajono savivaldybės mero patarėja, komisijos narė;
   5. Geda Kačinauskienė, Šilalės rajono savivaldybės administracijos Veiklos administravimo skyriaus vyriausioji specialistė, komisijos narė;
   6. Alvyda Urbonienė, Šilalės rajono savivaldybės administracijos Turto ir socialinės paramos skyriaus vyriausioji specialistė, komisijos narė.
   7. Seniūnijos, kurioje vyksta Apklausa, deleguotas seniūnaitis, narys.
5. T v i r t i n u Apklausos komisijos nuostatus (pridedama).
6. P a v e d u Šilalės rajono savivaldybės administracijos direktoriui organizuoti Apklausą.
7. N u r o d a u šį potvarkį paskelbti:
   1. Šilalės rajono savivaldybės administracijos Veiklos administravimo skyriui vietinėje spaudoje, Šilalės rajono savivaldybės interneto svetainėje [www.silale.lt](http://www.silale.lt);
   2. Šilalės rajono savivaldybės seniūnijų seniūnams – skelbimų lentose.“

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Algirdas Meiženis